**Vyhlásenie výberového konania č. VK/01/2022**

podľa zákona č. 552/2003 Z. z. o výkone práce vo verejnom záujme v znení neskorších predpisov na obsadenie funkcie vedúceho zamestnanca

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Názov zamestnávateľa:**  Ministerstvo hospodárstva Slovenskej republiky

**Sídlo zamestnávateľa:** Mlynské nivy 44/a, 827 15 Bratislava

**Obsadzovaná funkcia:** vedúci oddelenia

**Druh služby:** verejná služba

**Počet obsadzovaných miest:** 1

**Organizačný útvar:** oddelenie kybernetickej bezpečnosti

Uchádzač o funkciu vedúceho oddelenia kybernetickej bezpečnosti Ministerstva hospodárstva Slovenskej republiky musí spĺňať nasledovné podmienky:

1. **Požiadavky na uchádzača:**
2. vysokoškolské vzdelanie druhého stupňa,
3. zdravotná spôsobilosť,
4. spôsobilosť na právne úkony v plnom rozsahu,
5. bezúhonnosť (bude overená odpisom z registra trestov)
6. oprávnenosť na oboznamovanie sa s utajovanými skutočnosťami podľa osobitného predpisu,
7. štátne občianstvo Slovenskej republiky s trvalým pobytom na území Slovenskej republiky.
8. **Osobnostné predpoklady:**

Analytické myslenie, svedomitosť a spoľahlivosť, samostatnosť, adaptabilita a flexibilita, schopnosť pracovať pod tlakom.

1. **Požadované odborné znalosti:**

Znalosť zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a nadväzujúcich vyhlášok Národného bezpečnostného úradu (NBÚ);

Znalosť zákona č. 95/2018 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a nadväzujúcich vyhlášok;

Znalosť zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov e-Governmente;

Znalosť Ústavy Slovenskej republiky;

Splnenie znalostných štandardov pre výkon roly manažéra kybernetickej bezpečnosti (kurzy a certifikát);

Orientácia v kľúčových princípoch riadenia projektu, základná znalosť základných ekonomických ukazovateľov, základná znalosť legislatívy verejného obstarávania a pravidiel hospodárskej súťaže.

IT zručnosti na úrovni správcu siete.

1. **Najnáročnejšie činnosti:**

Špecializovaná a systémová práca zahŕňajúca analyzovanie alebo vyhodnocovanie singulárnych poznatkov, informácií, javov alebo udalostí, vedúca k zvýšeniu úrovne spôsobilostí v oblasti kybernetickej bezpečnosti.

Plnenie úloh manažéra kybernetickej bezpečnosti vyplývajúcich zo zákona č. 69/2018 Z. z.
o kybernetickej bezpečnosti a nadväzujúcich vykonávacích vyhlášok Národného bezpečnostného úradu.

Plnenie strategických, koncepčných, plánovacích, metodických, organizačných a riadiacich úloh, vyplývajúcich zo zákonov, nariadení EÚ, Programového vyhlásenia vlády, uznesení národnej rady a jej výborov, uznesení vlády a jej poradných orgánov, poradných orgánov ministra a ministerstva.

Zabezpečovanie poskytovania spolupráce a požadovanej súčinnosti s ostatnými ústrednými orgánmi a prevádzkovateľmi základných služieb vo svojej pôsobnosti pri plnení úloh podľa zákona 69/2018 Z. z.

Aplikovanie bezpečnostných opatrení a politiky správania sa v kybernetickom priestore, spolupracovanie pri koordinácii riadenia aktív, hrozieb a rizík informačných technológií
a konfiguračných položiek v spojení s finančnými, zmluvnými a inventarizačnými funkciami.

1. **Zoznam požadovaných dokladov od uchádzača:**
	1. písomná žiadosť o zaradenie do výberového konania,
	2. profesijný životopis,
	3. kópia diplomu o dosiahnutom vysokoškolskom vzdelaní druhého stupňa,
	4. certifikát o absolvovaní školenia manažéra kybernetickej bezpečnosti,
	5. oprávnenosť na oboznamovanie sa s utajovanými skutočnosťami podľa osobitného predpisu,
	6. písomný súhlas so spracovaním osobných údajov v súlade so zákonom č. 18/2018 Z. z. podľa zákona o ochrane osobných údajov a o zmene a doplnení niektorých zákonov.
	7. čestné vyhlásenie o:

- spôsobilosti na právne úkony v plnom rozsahu,

- zdravotnej spôsobilosti na vykonávanie funkcie,

- štátnom občianstve Slovenskej republiky a trvalom pobyte na území Slovenskej republiky,

- pravdivosti všetkých údajov uvedených v žiadosti, diplome a v profesijnom životopise.

1. **Spôsob podania žiadosti spolu s požadovanými dokladmi:**

Poštou alebo osobne na adresu Ministerstvo hospodárstva SR, osobný úrad,
Mlynské nivy 44/a, 827 15 Bratislava **do 8. 4. 2022.** Rozhodujúcim je dátum podania na poštovej pečiatke alebo na pečiatke podateľne Ministerstva hospodárstva SR. Na žiadosť podanú po stanovenom termíne sa neprihliada. **Obálku je potrebné označiť číslom výberového konania – VK/01/2022**

1. **Termín realizácie výberového konania:** apríl 2022

Ďalšie informácie na č. tel. 02/4854 1304 alebo emailom dagmar.kusa@mhsr.sk